
Дејан Дољак је виши научни сарадник у Географском институту „Јован Цвијић“ САНУ, у оквиру одељења за просторно планирање, где се бави истраживањима у области геонаука.
Истраживачки рад усмерен је на просторно-енергетско планирање и заштиту животне средине, са посебним нагласком на планирање просторног размештаја система за коришћење обновљивих извора енергије.
У свом раду примењује методе геопросторне анализе у Географском информационом систему, у циљу дубљег разумевања образаца, трендова, веза у простору.
[bookmark: _GoBack]Најзначајнији научни допринос остварује у области обновљивих извора енергије, превасходно кроз моделовање просторно-временске дистрибуције енергетског потенцијала ветра и сунца. Његов рад такође обухвата проучавање процеса трансформације урбаних и руралних подручја, као и управљање еколошким ризицима у контексту одрживог просторног развоја.

